Infirmier din Satu Mare condamnat la 1 an și 4 luni de închisoare, pentru că a opărit o pacientă. Femeia a decedat după o lună
Un infirmier din Satu Mare a fost condamnat, joi, la 1 an și 4 luni de închisoare cu suspendare, pentru că a opărit o beneficiară a centrului de îngrijire la care lucra. Bărbatul era angajat al DGASPC Satu Mare și, din greșeală, a îmbăiat o pacientă în apă clocotită. În urma imprudenței, femeia s-a ales cu arsuri grave, care au dus la complicații și la deces, o lună mai târziu, scrie PresaSM.